Татарлар Сергачка җыелды

	Нижгар  татарларының  региональ  милли-мәдәни  автономиясе (РНКАТНО) үзенең чираттагы киңәйтелгән күчмә совет утырышын 27 февральдә Сергачның мәдәният һәм ял итү үзәгендә уздырды.	 Иң  баштан  татарлар  компакт яшәгән  районнардан  җыелган актив  позицияле  гражданнарны һәм  җәмәгатьчелек эшчәнлегендә “кайнаган”  милләттәшләрне автономиянең  башкарма  директоры  Рамил  Салихҗанов  җылы  сәламләде, кыскача  гына иҗтимагый  оешмабызның  төп юнәлешләрен әйтеп узды, башкарган эшләренә тукталды һәм президиумга  әлеге  чараның  хөрмәтле кунакларын чакырды. Хуҗа  буларак  беренче  сүз  Сергач  районының  Земство  җыены рәисе  һәм  җирле  үзидарә  башлыгы  Николай  Субботинга  бирелде  һәм  татарларның  иҗтимагый, мәдәни  вә  рухи  тормышта  булган  эшләрен  ул  югары  бәяләде, бердәмлекләрен ассызыклап үтте, РНКАТНО рәисе Надир Хафизовка һәм  автономия  каршында  эшләп килгән  крайны  өйрәнүчеләр  клубы  җитәкчесе  Мирзәхләм  Абдулганиевка  Сергач  районы  турында чыгарылган туган якны өйрәнү һәм әдәби  альманахның  икенче  китабын бүләк итте. 
	Олег ХӨСӘИНОВ	
Туган як

	№ --- | 05.03.2018	


